ปจด มา2-3วัน 2เดือนแล้ว เดือนนี้ก็เป็นเหมือนเดิม แต่ไม่ได้กลิ่นคาวของเลือดค่ะ ปกติจะเป็น7วัน เลือดมาก แต่3เดือนมานี้ มีเลือดนิดเดียว แล้วเดือนนี้เลือดที่ออกมาทางช่องคลอดไม่มีกลิ่น เซลล์เลือดที่ตายไปแล้วนะ แล้วเลือดก็ไหลออกมา คล้ายน้ำช่วงวันที่15วันเดียวค่ะ อีก2วัน ก็จะคล้ายประจำเดือดทั่วไป#แต่ไม่มีกลิ่นเลือดค่ะ จะเปนอะไรไหมค่ะ
สวัสดีค่ะ ระยะห่างระหว่างรอบประจำเดือนที่ปกติ จะอยู่ในช่วง 21-35 วัน (บางข้อมูลให้ถึง 45 วัน) ซึ่งในแต่ละรอบ ไม่จำเป็นต้องเท่ากันก็ได้ ส่วนวันที่ประจำเดือนมา จะอยู่ในช่วง 2-7 วัน มีปริมาณเลือดประจำเดือนประมาณ 20-80 มิลลิลิตร โดยในแต่ละรอบก็ไม่จำเป็นต้องเท่ากันเช่นกัน ส่วนกลิ่นของประจำเดือน ก็มักจะเป็นกลิ่นคาวเลือด แต่ก็อาจไม่มีกลิ่นก็ได้ดังนั้น หากประจำเดือนมา 2-3 วัน ก็ยังถือว่าปกติดีค่ะ แต่หากมาปริมาณน้อยมากและมาเพียง 1-2 วันในทุกรอบ อาจเกิดจาก1.การใช้ยาเม็ดคุมกำเนิด ยาฉีดคุมกำเนิด ยาฝังคุมกำเนิด มาเป็นระยะเวลานาน2. มีการอักเสบของมดลูก ทำให้โพรงมดลูกมีพังผืดเกิดขึ้น3. น้ำหนักตัวน้อย หรือน้ำหนักตัวลดลงรวดเร็ว การออกกำลังกายอย่างหักโหม มีภาวะเครียด พักผ่อนน้อย4. มีภาวะโลหิตจาง5. อาจเป็นกรรมพันธ์ุได้ อาจแม่หรือยาย มีปริมาณประจำเดือนมาน้อย ก็อาจมีผลทำให้ประจำเดือนมาน้อยได้เช่นกันดังนั้น หากประจำเดือนมา 2-3 วัน ก็ยังถือว่าปกติดี และหากไม่ได้มีอาการอะไรผิดปกติอื่นๆ เช่น ปวดท้องประจำเดือนมาก มีเลือดออกกะปริดกะปรอย หรืออาการอื่นๆ ของภาวะโลหิตจาง เช่น อ่อนเพลีย เหนื่อยง่าย ตัวซีด เป็นต้น ก็ไม่จำเป็นต้องทำอะไรค่ะ แต่หากมีอาการผิดปกติ ก็ควรไปพบแพทย์เพื่อตรวจค่ะ